Δομολεσσά Ιωαννίνων

Η Δομολεσσά είναι μικρός οικισμός της Ηπείρου στην Περιφερειακή Ενότητα Ιωαννίνων. 

 Γενικά στοιχεία 
Η Δομολεσσά βρίσκεται δυτικά των βουνών Κουρέντα σε υψόμετρο 340 μέτρα, πολύ κοντά στις δυτικές όχθες του ποταμού Τύρια. Το χωριό απέχει περίπου 41 χλμ. Δ.-ΝΔ. από την Αγία Κυριακή (έδρα του δήμου), 41 χλμ. Δ.-ΒΔ. από τα Γιάννενα και 480 χλμ. από την Αθήνα. Πολιτισμικά ανήκει στα λεγόμενα χωριά της Λάκκας Σουλίου ενώ διοικητικά, μαζί με το Σενικό και το Μικροχώρι αποτελούν την τοπική κοινότητα Σενικού που υπάγεται στη δημοτική ενότητα Σελλών του Δήμου Δωδώνης και σύμφωνα με την απογραφή του 2011 έχει πληθυσμό 33 ατόμων.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10566 (σελ. 92 του pdf)

 Ιστορικά στοιχεία και αξιοσημείωτα 
Το χωριό σε οθωμανικά έγγραφα αναφερόταν -όπως σημειώνει ο Ευστάθιος Ζάγκας- ως Tomolisa. Ο ίδιος θεωρεί σλαβικό και όχι αλβανικό το όνομα και θεωρεί ότι προέρχεται από τη λέξη για το κουκούλι της πεταλούδας, που είναι σχηματικά σαν ένα "Ω" (κεφαλαίο). Τέτοιο σχήμα όμως έχει ακριβώς και η ρυμοτομία του χωριού (μοιάζει με "Ω"). Σημειώνει τέλος πως όπως είναι γενικά γνωστό πολλές αλβανικές λέξεις έχουν σλαβική προέλευση.

Σε λόφο υπάρχει στο χωριό ο περίφημος ναός του Αγίου Νικολάου, ενώ στην έξοδο του χωριού σε ιδιόκτητο κτήμα των Ζαγκαίων, ο ναός της Παναγίας. Ο ναός του Αγίου Νικολάου χρονολογείται πριν το 19ο αιώνα.

Επίσης στα μέσα της δεκαετίας του 1990 με πρωτοβουλία του Ε. Ζάγκα το χωριό ασφαλτοστρώθηκε και επιπλέον κατασκευάστηκε επί του ποταμού Τύρια και υπερσύγχρονη γέφυρα η οποία μετά από λίγα χρόνια κατέρρευσε.

Εξωτερικοί σύνδεσμοι
 Θεωρίες για την προέλευση του ονόματος του χωριού.
 Φωτογραφίες από τη Δομολεσσά στον ιστότοπο https://www.greece.com/.

 Παραπομπές 

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Σελλών
Κατηγορία:Δήμος Δωδώνης